CELEX: 32016D0775
Language: lt
Date: 1463529600000
Title: 2016 m. gegužės 18 d. Komisijos įgyvendinimo sprendimas (ES) 2016/775 dėl atskaitos dydžio, kuriuo remiamasi nemokamai paskirstant šiltnamio efektą sukeliančių dujų apyvartinius taršos leidimus orlaivių naudotojams pagal Europos Parlamento ir Tarybos direktyvos 2003/87/EB 3f straipsnio 5 dalį (Tekstas svarbus EEE)

19.5.2016   
            
            
               LT
            
            
               Europos Sąjungos oficialusis leidinys
            
            
               L 128/10
            
         KOMISIJOS ĮGYVENDINIMO SPRENDIMAS (ES) 2016/775
   2016 m. gegužės 18 d.
   dėl atskaitos dydžio, kuriuo remiamasi nemokamai paskirstant šiltnamio efektą sukeliančių dujų apyvartinius taršos leidimus orlaivių naudotojams pagal Europos Parlamento ir Tarybos direktyvos 2003/87/EB 3f straipsnio 5 dalį
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. spalio 13 d. Europos Parlamento ir Tarybos direktyvą 2003/87/EB, nustatančią šiltnamio efektą sukeliančių dujų emisijos leidimų sistemą Bendrijoje ir iš dalies keičiančią Tarybos direktyvą 96/61/EB (1), ypač į jos 3f straipsnio 5 dalį,
   kadangi:
   
               (1)
            
            
               Direktyvos 2003/87/EB 3f straipsnyje nustatyta, kad sukuriamas tam tikriems orlaivių naudotojams skirtas specialus rezervas, į kurį atidedami leidimai;
            
         
               (2)
            
            
               atsižvelgiant į Kroatijos stojimą į Sąjungą, pagal Komisijos įgyvendinimo sprendimo 2014/389/ES (2) 5 straipsnį sukurtas papildomas specialus rezervas;
            
         
               (3)
            
            
               tiek pagal Direktyvos 2003/87/EB 3f straipsnį sukurtam specialiam rezervui, tiek pagal Įgyvendinimo sprendimo 2014/389/ES 5 straipsnį sukurtam specialiam rezervui turėtų būti nustatytas atskaitos dydis, kuriuo turi būti remiamasi nemokamai paskirstant leidimus orlaivių naudotojams, kurių paraiškos buvo pateiktos Komisijai pagal Direktyvos 2003/87/EB 3f straipsnio 4 dalį iki 2016 m. birželio 30 d.;
            
         
               (4)
            
            
               abiem atvejais apskaičiuojant atskaitos dydį remiantis pateiktomis paraiškomis, gautas didesnis metinis apyvartinių taršos leidimų vienam tonkilometriui skaičius negu pagal Direktyvos 2003/87/EB 3e straipsnio 4 dalį orlaivių naudotojams skirtas metinis apyvartinių taršos leidimų vienam tonkilometriui skaičius. Direktyvos 2003/87/EB 3e straipsnio 3 dalies e punkte nurodytas atskaitos dydis, kuris nustatytas Komisijos sprendimu 2011/638/ES (3), taip pat taikomas papildomam specialiam rezervui, kuris nustatytas pagal Įgyvendinimo sprendimo 2014/389/ES 5 straipsnį, atsižvelgiant į Kroatijos stojimą į Sąjungą, remiantis Kroatijos stojimo akto V priedo 10.I.1. dalies a punkto ix papunkčiu;
            
         
               (5)
            
            
               vadovaujantis Direktyvos 2003/87/EB 3f straipsnio 6 dalimi, atskaitos dydis, kuriuo remiamasi nemokamai paskirstant šiltnamio efektą sukeliančių dujų apyvartinius taršos leidimus orlaivių naudotojams pagal Direktyvos 2003/87/EB 3f straipsnio 5 dalį, turėtų likti toks pat kaip atskaitos dydis, kuriuo remiamasi nemokamai paskirstant leidimus pagal 3e straipsnio 4 dalį ir kuris nustatytas Sprendimu 2011/638/ES,
            
         PRIĖMĖ ŠĮ SPRENDIMĄ:
   1 straipsnis
   1.   Atskaitos dydis, kuriuo turi būti remiamasi pagal Direktyvos 2003/87/EB 3f straipsnį nemokamai orlaivių naudotojams paskirstant apyvartinius taršos leidimus laikotarpiu nuo 2013 m. sausio 1 d. iki 2020 m. gruodžio 31 d., yra 0,000642186914222035 apyvartinio taršos leidimo tonkilometriui per metus.
   2.   Atskaitos dydis, kuriuo turi būti remiamasi pagal Direktyvos 2003/87/EB 3f straipsnį Įgyvendinimo sprendimo 2014/389/ES 5 straipsnio tikslu nemokamai orlaivių naudotojams paskirstant apyvartinius taršos leidimus laikotarpiu nuo 2014 m. sausio 1 d. iki 2020 m. gruodžio 31 d., yra 0,000642186914222035 apyvartinio taršos leidimo tonkilometriui per metus.
   2 straipsnis
   Skaičiavimo, susijusio su apyvartinių taršos leidimų skaičiumi, kuris turi būti paskirstytas pagal 1 straipsnyje nustatytą atskaitos dydį, rezultatas apvalinamas iki mažesniojo sveikojo skaičiaus (viso apyvartinio taršos leidimo).
   3 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2016 m. gegužės 18 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 275, 2003 10 25, p. 32.
   
      (2)  2014 m. birželio 23 d. Komisijos įgyvendinimo sprendimas 2014/389/ES dėl papildomo ankstesnio laikotarpio aviacijos išmetamųjų teršalų kiekio ir papildomų aviacijos apyvartinių taršos leidimų, atsižvelgiant į Kroatijos stojimą į Europos Sąjungą (OL L 183, 2014 6 24, p. 135).
   
      (3)  2011 m. rugsėjo 26 d. Komisijos sprendimas 2011/638/ES dėl santykinių taršos rodiklių, kuriais remiamasi nemokamai paskirstant šiltnamio efektą sukeliančių dujų apyvartinius taršos leidimus orlaivių naudotojams pagal Europos Parlamento ir Tarybos direktyvos 2003/87/EB 3e straipsnį (OL L 252, 2011 9 28, p. 20).